BOEN inspirerer til helheten

**FINN DIN EGEN STIL**

**Skal vi hjelpe deg med helheten? Sammen med interiørekspert Helle Tjaberg har vi funnet frem til fire karakteristiske stilretninger, og sortert gulvene våre under hver av dem. For å gjøre valget ditt enklere.**

Det er lett å gå seg vill i interiørjungelen, men finner du din egen stil er du alltid på rett vei, forklarer Helle Tjaberg, stilekspert for BOEN.

Helle er en del av BOENs interiørteam, som med kunnskap og innsikt om stilretninger, farger og muligheter gjør det lettere å skape en helhet i hjemmet. Og helheten begynner ofte med det helt grunnleggende – et vakkert gulv.

BOEN er historisk kjent for å lage parkettgulv i alle nyanser, men hvilket passer best hos deg? Er du modig, kontrastfylt og elsker den urbane pulsen, eller er du lys og luftig i de nordiske fargene? Jo flere muligheter, jo vanskeligere valg.

Med den nye stilguiden har BOEN gjort det enkelt å velge riktig. Sammen med Helle har vi definert de fire mest fremtredende stilartene innenfor interiør: Pure Nordic, Modern Rustic, Urban Contrast og Classic Elegance. Vi har utviklet en modell der vi steg for steg hjelper deg gjennom prosessen for valg av gulv, basert på personlighet og ønsket uttrykk.

Helle Tjaberg har tidligere vært redaktør av ELLE Decoration, og er en av Norges mest fremtredende eksperter innen interiør og design. Sammen med Helle har vi gjennomgått alle BOENs gulv, og kategorisert de under hver enkelt stilretning. Helle har også laget en spennende beskrivelse av Pure Nordic, Modern Rustic, Urban Contrast og Classic Elegance, som hjelper deg å skape et gjennomgående uttrykk i hjemmet.

Resultatet er en katalog og hjemmeside som er full av ideer og inspirasjon. Jannicke Kråkvik og Alessandro D’Orazio er ansvarlige for styling og uttrykket i bildene, som i samspill med gulvene våre visualiserer en helhet.

Vi ønsker å være en viktig støttespiller i valget av parkett, en kilde til inspirasjon og selvfølgelig en leverandør av vakre, varige gulv. Ditt gulv i din stil.

**Dette er BOEN**

BOEN bygger på lange norske tradisjoner i foredling av trevirke, og er i dag en av Europas største produsenter av parkett. På Tveit utenfor Kristiansand har BOEN 28 ansatte som står for en omsetning i Norge på ca. 242 mill. kr.

I 2013 fusjonerte BOEN med sveitsiske Bauwerk, og med et totalsortiment innenfor kvalitetsparkett selges produktene i over 50 land på fire kontinenter. Konsernet Bauwerk BOEN har i dag lagt all produksjon til Litauen og Sveits.